[{"text_idx": "#000000", "text": "Saturrarango kartzelan bizitakoen inguruko \"La maleta de mi madre\" liburuaren aurkezpena gaur Mutrikun"}, {"text_idx": "#000004", "text": "Appa hi! aplikazioak 5000 deskarga izan ditu dagoeneko"}, {"text_idx": "#000005", "text": "Iaz aurkeztu genuen Appa hi! hika ikasteko aplikazioa. On\u0303atirako bertsioa aurkeztu genuen lehenbizi eta 2022ko Durangoko Azokan, berriz, euskara batuko bertsioa jarri genuen eskuragarri. 5000 deskarga izan ditu aplikazioak dagoeneko eta nabaria da hitanoaren inguruko interesa. Gure aldetik, beste hainbat herritako bertsioak sortzeko lanean jarraituko dugu!"}, {"text_idx": "#000007", "text": "Hitanoa, alokutiboa, toka, noka... ez dakizula zer diren? Edo etxean jaso duzu oinarriren bat, baina ez duzu hitz egiteko ohiturarik? Oraintxe duzu aukera hori guztia oso modu errazean praktikatzeko eta ikasteko, baita hutsetik hasita ere, Appa hi! aplikazioari esker. Bost astean, zailtasunik gabe, hitanoaren oinarrizko egitura guztiak eskainiko dizkizugu eta, galdera-erantzun bidez, hika hitz egiten hasteko behar adina erreminta izango duzu."}, {"text_idx": "#000009", "text": "Hika eta noka. Noka ere toka! izeneko liburua aurkeztu zuten atzo arratsaldean, Leitzako Herri Aretoan. Fernando Oiartzunek Leitzako hiketari buruz egindako lana da, \"hiketan ikasteko eta herria hobeki ezagutzeko\" aukera ematen duena."}, {"text_idx": "#000010", "text": "Elbira Zipitria anderen\u0303oa gogoan, 40. urteurrenean"}, {"text_idx": "#000011", "text": "Abenduaren 26an 40 urte beteko dira Elbira Zipitria anderen\u0303o ezaguna hil zenetik, eta Elbira izeneko dokumentala aurkeztuko dute Donostiako Kursaalean. Guk Ahotsak.eus egitasmoan jasotako testigantzekin Zipitriari buruz egin genituen ikus-entzunezkoa eta ibilbidea ere herritar guztien eskura daude."}, {"text_idx": "#000013", "text": "Izotz ondoko eguzki erakusketa antolatu dute Bergaran, Aroztegi aretoan, abenduaren 9tik 25era, Euskararen historia soziala Bergaran egitasmoaren barruan. 1940-1980 urteen bitartean Bergaran euskalgintzan izandako mugimendua jasotzen du. Etzi izango da aurkezpen-ekitaldia, 18:00etan. Badihardugu elkarteak prestatu du erakusketan erakutsiko den ikus-entzunezkoa."}, {"text_idx": "#000014", "text": "Appa hi! aplikazioaren batuko bertsioa aurkeztuko dugu bihar, Durangoko azokan"}, {"text_idx": "#000015", "text": "Iaz On\u0303atiko hika ikasteko aplikazioa aurkeztu genuen, Appa hi!, eta harrera bikaina izan du. Orain, euskara batuko bertsioarekin gatoz: Durangoko azokan aurkeztuko dugu, bihar, abenduaren 7an; 18:00etan, Kabia aretoan. Gonbidatuta zaude! Standa ere izango dugu azokan."}, {"text_idx": "#000016", "text": "'Bertakotzen': Urretxu-Zumarragan etorkinek euskarara hurbiltzeko egin duten ahalegina eskertzeko proiektua"}, {"text_idx": "#000017", "text": "Bertakotzen proiektua aurkeztu zuten atzo Urretxu-Zumarragan: Badihardugu elkarteak herriko 17 pertsona elkarrizketatu ditu, herrira bizitzera etorri eta, oztopoak oztopo, integraziorako euskara erabili dutenak. Haien testigantzekin sortutako bi ikus-entzunezkoak erakutsi zituzten atzoko eskertza-ekitaldian. Elkarrizketa guztiak landuta eta ikusgai daude."}, {"text_idx": "#000018", "text": "Adineko pertsonen zaintzaileentzat euskarazko oinarrizko hiztegitxoa prestatu dugu"}, {"text_idx": "#000019", "text": "Azkoitiko Udalaren eskariz, Esaizu euskeraz! poltsikoko hiztegitxoa prestatu dugu, Azkoitian adinekoen zaintzan lanean dihardutenentzat. Hiztegitxoaren helburua zaintzaileak euskarara gerturatzea da."}, {"text_idx": "#000020", "text": "Erakusketa egingo dute Bergarako euskalgintzaren historia ezagutarazteko"}, {"text_idx": "#000021", "text": "Euskararen historia soziala Bergaran egitasmoan, euskalgintzan jardundako 26 pertsona elkarrizketatu dituzte. Aurten, hedapenean ipiniko dute indarra. Herritarrei laguntza eskatu diete, abenduan egingo den erakusketarako materiala osatzeko."}, {"text_idx": "#000023", "text": "Azkoitiko Udalak eta Hike eizan! Azkoitiko hitanoa biziberritzeko asmoz sortutako proiektuko kideek Noka ikastaroa eta HIKA bertso-paper lehiaketa aurkeztu zituzten ostiralean, Azkoitiko udaletxean eskainitako prentsaurrekoan."}]